จราจรเมืองกรุงยังคล่องตัว เว้นบริเวณที่ชุมนุมเสื้อแดง
ขสมก. รายงานสถานการณ์รถเมล์วิ่งได้คล่อง เว้นเขตชุมนุมคนเสื้อแดง&nbsp;&nbsp;
20 เม.ย. 2553

ขสมก. รายงานสถานการณ์รถเมล์วิ่งได้คล่อง เว้นเขตชุมนุมคนเสื้อแดง   
ผู้สื่อข่าวรายงานว่า ในวันที่ 20 เม.ย.53  ทางองค์การขนส่งมวลชนกรุงเทพ (ขสมก.) ได้รายงานว่า สถานการณ์การเดินรถของขสมก. บริเวณ อนุสาวรีย์ชัยฯ ฝั่งปฐมวัย การจราจร คล่องตัว ไม่มีกลุ่มผู้ชุมนุม ส่วนบริเวณพื้นที่ประตูน้ำ-เพชรบุรีขาเข้า รถมากเคลื่อนตัวช้า มีกลุ่มผู้ชุมนุมทยอยมาสมทบที่แยกราชประสงค์    
สำหรับแยกประตูน้ำ-เมโทร บริเวณขาเข้าเคลื่อนตัวช้า ขาออกคล่องตัว ไม่มีกลุ่มผู้ชุมนุม ศาลาแดง-ถนนพระราม 4  เข้า-ออก  การจราจรคล่องตัว กลุ่มผู้ชุมนุมยังไม่มีการเคลื่อนไหว  ส่วนแยกสีลม-แยกนราธิวาส การจราจรคล่องตัว ไม่มีกลุ่มผู้ชุมนุม
ในส่วนของสะพานพระปิ่นเกล้า-สนามหลวง การจราจร คล่องตัว ไม่มีกลุ่มผู้ชุมนุม ด้านสี่แยกปทุมวัน 
ถ.พญาไท รถมาก เคลื่อนตัวได้ กลุ่มผู้ชุมนุมทยอยเดินเท้ามา ส่วนราชปรารภ-ดินแดง การจราจรคล่องตัว เหตุการณ์ปกติ   ส่วนสี่แยกราชประสงค์  ยังมีกลุ่มผู้ชุมนุมเป็นจำนวนมาก รถติดขัดบางช่วง